પ્રાપ્ત માહિતી અનુસાર અમદાવાદ મ્યુનિ. કોર્પોરેશન હદ વિસ્તારમાં રખડતા કુતરા પકડી રસીકરણ તેમજ ખસીકરણ કરી કુતરાઓને મુળ જગ્યાએ મુકવાની કામગીરી એનિમલ હેલ્પ ફાઊન્ડેશન, પીપલ ફોર એનિમલ અને એનિમલ રાઈટ ફંડને સોંપવામાં આવી હતી. જેથી આ ત્રણેય સંસ્થાઓએ કામગીરી શરૂ કરી છે અને છ માસના ટૂંકા ગાળામાં જ ૧૬ હજાર કરતા વધુ કુતરાઓનું રસીકરણ અને ખસીકરણ કર્યુ હોવાનું જાણવા મળે છે. આ કામગીરી માટે માસીક લક્ષ્યાંક મુજબ રખડતા કુતરાના રસીકરણ તેમજ ખસીકરણ કામગીરી કરવાનો લક્ષ્યાંક નક્કી કરવામાં આવ્યો છે, જેમાં ઈન્ફ્રાસ્ટ્રક્ચર, કેનલ્સ, લાઈટ, પાણી, ટેમ્પો ટ્રાવેલ્સ વાહનની સુવિધા કોર્પોરેશન દ્વારા કરવામાં આવી છે.